Komisijos sprendimas
1996 m. sausio 29 d.
iš dalies keičiantis Sprendimus 94/187/EB, 94/309/EB, 94/344/EB, 94/446/EB, 95/341/EB ir 95/343/EB, nustatančius gyvūnų sveikatos reikalavimus ir sertifikavimą importuojant tam tikrus produktus, bei iš dalies keičiantis Sprendimą 95/340/EB, pateikiantį laikiną trečiųjų šalių, iš kurių valstybės narės leidžia importuoti pieną ir pieno pagrindo produktus, sąrašą
(tekstas svarbus EEE)
(96/106/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią veterinarijos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje ir taisyklėse dėl ligų sukėlėjų, pateiktose Direktyvoje 90/425/EEB, prekybą Bendrijoje ir jų importą į Bendriją [1] su paskutiniais pakeitimais, padarytais Komisijos sprendimu 96/103/EB [2], ypač į jos 10 straipsnio 2 dalies c punktą,
atsižvelgdama į 1992 m. birželio 16 d. Tarybos direktyvą 92/46/EEB, nustatančią sveikatos taisykles žalio pieno, termiškai apdoroto pieno ir pieno pagrindo produktų gamybai ir tiekimui į rinką [3], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 23 straipsnio 2 ir 3 dalis,
kadangi Komisijos sprendimai 94/187/EB [4], 94/309/EB [5], 94/344/EB [6], 94/446/EB [7] su paskutiniais pakeitimais, padarytais Sprendimu 95/230/EB [8], atitinkamai nustato gyvūnų sveikatos reikalavimus ir veterinarinį sertifikavimą importuojant iš trečiųjų šalių gyvūnų žarnas, tam tikrą naminių gyvūnėlių ėdalą, tam tikrus neraugintus naminių gyvūnėlių ėdalo produktus, susidedančius iš nelabai pavojingų medžiagų, perdirbtus gyvūninius baltymus, įskaitant produktus, kuriuose yra šių baltymų, skirtus vartoti gyvūnams, kaulus ir kaulų produktus, ragus ir ragų produktus, kanopas ir kanopų produktus tolimesniam perdirbimui, neskirtus žmonėms ir gyvūnams vartoti; kadangi Sprendimu 95/230/EB šie sprendimai buvo iš dalies pakeisti, nustatant jų taikymą nuo 1996 m. vasario 2 d.;
kadangi Komisijos sprendimas 95/340/EB [9] pateikia laikiną trečiųjų šalių, iš kurių valstybės narės leidžia importuoti pieną ir pieno pagrindo produktus, sąrašą; kadangi Komisijos sprendimas 95/341/EB [10] nustato gyvūnų sveikatos reikalavimus ir veterinarinį sertifikavimą importuojant pieną ir pieno pagrindo produktus, neskirtus žmonėms vartoti; kadangi Komisijos sprendimas 95/343/EB [11] nustato gyvūnų sveikatos reikalavimus ir veterinarinį sertifikavimą importuojant pieną ir pieno pagrindo produktus, skirtus žmonėms vartoti; kadangi šių sprendimų taikymo data yra 1996 m. vasario 2 d.;
kadangi atrodo, kad trečiosios šalys nebus pajėgios įvykdyti naujų importo sąlygų iki tos datos; kadangi siekiant išvengti prekybos sutrikdymų, būtina nukelti šių sprendimų taikymo datą;
kadangi Sprendimai 94/187/EB, 94/309/EB, 94/344/EB, 94/446/EB, 95/340/EB, 95/341/EB ir 95/343/EB turi būti atitinkamai iš dalies pakeisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 94/187/EB 2 straipsnyje data "1996 m. vasario 2 d." pakeičiama "1997 m. sausio 1 d.".
2 straipsnis
Sprendimo 94/309/EB 2 straipsnyje data "1996 m. vasario 2 d." pakeičiama "1997 m. sausio 1 d.".
3 straipsnis
Sprendimo 94/344/EB 2 straipsnyje data "1996 m. vasario 2 d." pakeičiama "1997 m. sausio 1 d.".
4 straipsnis
Sprendimo 94/446/EB 4 straipsnyje data "1996 m. vasario 2 d." pakeičiama "1997 m. sausio 1 d.".
5 straipsnis
Sprendimo 95/340/EB 5 straipsnyje data "1996 m. vasario 2 d." pakeičiama į "1996 m. gegužės 1 d.".
6 straipsnis
Sprendimo 95/341/EB 3 straipsnyje data "1996 m. vasario 2 d." pakeičiama į "1996 m. gegužės 1 d.".
7 straipsnis
Sprendimo 95/343/EB 8 straipsnyje data "1996 m. vasario 2 d." pakeičiama į "1997 m. sausio 1 d.".
8 straipsnis
Šis sprendimas skirtas valstybėms narėms.
Priimta Briuselyje, 1996 m. sausio 29 d.